ALEXANDRA RALUCA PASCU - o elevă de excepție

ALEXANDRA RALUCA PASCU –

o elevă de excepție

„Toţi copiii să înveţe, ca să poată ridica nivelul de trai al ţării noastre”

S-a născut pe 15 aprilie 2004 în Bucureşti. Este elevă în clasa a VI-a la Şcoala Gimnazială nr. 75 „Leonardo da Vinci”, iar din clasa a V-a beneficiază lunar de bursă de merit. A obţinut numeroase premii, diplome şi medalii naţionale de evaluare, cum ar fi:

– Locul I – Concursul naţional de evaluare în educaţie la limba română. Premiul i-a fost înmânat chiar de fostul preşedinte al Academiei Române, Ionel Haiduc;

– Locul I – Concursul naţional de evaluare în educaţie la matematică;

– Locul I – Concursul naţional de evaluare în educaţie la limba engleză.

Îşi iubeşte şi respectă foarte mult părinţii şi profesorii. Îi place foarte mult să citească şi de aceea frecventează des librăriile. Cartea preferată a Alexandrei este „Fram, ursul polar”, de Cezar Petrescu. De asemenea, îi plac mult sărbătorile creştine, pentru că este perioada când familiile se reunesc.

În timpul liber, Alexandra Raluca Pascu citeşte, se joacă, face sport şi se întâlneşte cu prietena ei, împreună rezolvând şi compunând probleme de matematică (ea fiind un colaborator al revistei „Gazeta Matematică”). Dorinţa ei cea mare este ca „Toţi copiii să înveţe, ca să poată ridica nivelul de trai al ţării noastre”.

Contents